
Утвърждавам:
  Директор : 
     Стефка Ташева 
ЕТИЧЕН КОДЕКС
ЗА ПОВЕДЕНИЕ НА РАБОТЕЩИТЕ
 В ДЕТСКА ГРАДИНА
 „ЗДРАВЕЦ” С. РАДИЛОВО
                                                                               ВЪВЕДЕНИЕ 

Етичният кодекс представя стандартите за етично поведение на работещите в Детска градина „Здравец”, регламентира етичните правила, които следва да се прилагат при изпълнение на служебни задължения и конфликт на интереси. Установява общи норми на поведение. 
Етичният кодекс на служителите на Детска градина „Здравец ”  има за цел:
· Да представи основните ценности и принципи, които работещите в Детска градина       „Здравец” трябва да знаят и спазват в своята практика.
· Да утвърди волята и стремежа за етичност в практическата дейност.
Раздел I 

ОСНОВНИ ПОЛОЖЕНИЯ
Чл. 1.
(1) Настоящият кодекс определя етичните правила за поведение на служителите и работещите в Детска градина „Здравец” и има за цел да повиши общественото доверие в техния морал и професионализъм, както и да издигне престижа на детската градина.

Чл. 2. (1) Дейността служителите и работещите в Детска градина „Здравец ” се осъществява при спазване принципите на законност, лоялност, честност, безпристрастност, политическа неутралност, прозрачност, отговорност и отчетност.

(2) Всеки служител и работник е длъжен да изпълнява служебните си задължения, като:

· спазва действащото в Република България законодателство;

                  се отнася любезно, възпитано и с уважение към всеки, зачитайки правата и достойнството                         на личността и не допуска каквито и да са прояви на дискриминация;

· следва поведение, което не накърнява престижа на детското заведение, както при изпълнение на служебните си задължения, така и в своя обществен и личен живот;
                                                                     Раздел ІІ 
                                    ЦЕННОСТИ, ПРИНЦИПИ И КОМПЕТЕНТНОСТИ
Чл. 3.  Работещите с деца трябва да притежават  определени личностни , морални и социални качества и да се ръководят от следните принципи:

1.  Компетентност –  притежава знанията, уменията и квалификацията за заеманата длъжност.

2. Ефективност- постига максимални резултати от труда при минимално физическо и психическо усилие и разход на ресурси.

3. Отговорност и изпълнителност –  имат развито чувство за дълг при изпълнение на трудовите си задачи.

4. Вежливост –  имат устойчиво и любезно поведение.

5. Честност –  коректно представят своята гледна точка.

6. Лоялност – отнасят се почтено и уважително към институцията.

Чл. 4. Детското заведение се стреми към постигане на:

1. Максимални резултати в учебно-възпитателната работа,Обществено признание,
Полезност за обществото ,колегиални отношения – изграждане на взаимноприемливи отношения между всички членове на организацията.

Чл. 5. Всеки служител и работещ в детската градина е длъжен да познава и спазва:

1. Специфичните за образователната система
нормативни документи.

2. Закона за квалифицираната информация.

3. Закона за закрила от дискриминация.

4. Етичния кодекс на работещите с деца.

5. Вътрешноучилищните документи – правилници, правила, инструкции, инструктажи и други.

Чл. 6. Служителите и работещите в Детска градина „Здравец” изпълняват своите функции, като се ръководят от основните принципи: 
Чл. 7. Детството е изключително важен период от живота на човека. 
Чл. 8. Семейството е най- естествената среда за развитието на детето. 
Чл. 9. Всяко дете притежава неповторима уникалност и стойност. 
Чл. 10. На всяко дете е гарантирало правото на: 
▪ свобода на изразяване на мнение; 
▪ свобода на мисълта, съвестта и религия; 
▪ формиране на собствени възгледи в право да ги изразява свободно.
Чл. 11. Всяко дете има право на закрила срещу нарушаващите неговото достойнство методи на възпитание, физическо, психическо или друго насилие или форми на въздействие. 
Чл. 12. Всяко дете има право на закрила за нормалното му физическо, умствено, нравствено и социално развитие. 
Чл. 13. Всяко дете и всяко семейство заслужават да бъдат подпомогнати да развият пълния си потенциал. 
Чл. 14. Във всички случаи да се защитават по най-добър начин интересите на детето. 
Чл. 15. Всяко дете, попаднало в риск, има нужда от специална закрила за извеждането му от рисковата ситуация. 
Чл. 16. Децата с изявени дарби се ползват от мерките за специална закрила. 
Чл. 17. Работещите с деца трябва да притежават определени личностни, морални и социални качества. 
                                                              Раздел ІІІ          
                             МОРАЛНИ ОТГОВОРНОСТИ КЪМ ДЕТЕТО
Чл. 18. Да основаваме практиката си на съвременните знания за детското развитие и познаването на индивидуалните особености на всяко дете. 
Чл. 19.  Да разбираме и уважаваме уникалността на всяко дете. 
Чл. 20.  Да се съобразяваме със специфичната уязвимост на всяко дете.  
Чл.21. Да създаваме безопасна и здравословна среда, която стимулира социалното, емоционалното и физическото развитие на детето. 
Чл. 22. Да подкрепяме правото на детето на свободно изразяване на мнение по всички въпроси от негов интерес. 
Чл. 23. Да работим в най-добрия интерес на детето. 
Чл. 24. Да осигуряваме на децата с увреждания равни възможности за достъп до адекватни грижи и образование. 
Чл. 25. Да не участваме в практики, които не зачитат достойнството на детето или са опасни и вредни за физическото и емоционално му здраве и развитие. 
Чл. 26. Да не участваме в практики, които дискриминират по някакъв начин децата на основата на раса, етнически произход, религия, пол, националност, език, способности, или на базата на статуса, поведението или убежденията на родителите. 
Чл. 27. Да познаваме симптомите на насилие над дете - физическо, сексуално, вербално, емоционално малтретиране или занемаряване. Да познаваме и спазваме законите и процедурите, защитаващи детето от насилие. 
Чл. 28. При съмнение за малтретиране да уведомяваме органите за закрила на детето и да следим дали са предприети необходимите мерки. 
Чл. 29. Когато друго лице изкаже подозрения за малтретиране на дете, да му окажем пълно съдействие за предприемане на подходящи действия за закрила на детето. 
Чл. 30. Когато разберем за действия или ситуации, които заплашват здравето и сигурността на детето, ние имаме моралната и законова отговорност да информираме органите по закрила на детето
Раздел ІV 
МОРАЛНИ ОТГОВОРНОСТИ КЪМ СЕМЕЙСТВОТО
Чл. 31. Наша първостепенна отговорност е подпомагане семейството при отглеждането и възпитанието на децата. 
Чл. 32. Зачитане достойнството на всяко семейство и неговата култура, обичаи, език и убеждения. 
Чл. 33. Уважаване ценностите на семейството при отглеждане и възпитание на децата и правото му да взема решения за своите деца. 
Чл. 34. Информиране на семейството за всички решения, отнасящи се до детето и когато е възможно включвайки го във вземането на такива решения. 
Чл. 35. Зачитане правото на семейството да бъде информирано за начина, по който се работи с детето.
Чл. 36. Информиране на родителите за изследователските проекти, включващи техните деца. Не позволяваме и не участваме в изследвания, които по някакъв начин могат да застрашат здравето, образованието, развитието или благополучието на детето. 
Чл. 37. В случаите на конфликт между членовете на семейството, да се работи открито, споделяйки наблюденията си за детето с цел всички включени страни да вземат информирано решение, като стриктно ще се въздържаме от вземане страна в конфликта. 
Раздел V 
МОРАЛНИ ОТГОВОРНОСТИ КЪМ ОБЩЕСТВОТО
Чл. 38. Работим за създаване на сигурна обществена среда, в която детето да получава адекватни здравни грижи, храна, подслон, възпитание и да живее без насилие. 
Чл. 39. Съдействие за повишаване степента на разбиране на децата и техните нужди от общество.
Чл. 40. Работа в подкрепа на законите и политиките, които подпомагат благополучието на децата и семействата им и противопоставяне на тези, които го нарушават. 
Раздел VI 
ВЗАИМООТНОШЕНИЯ С ИНСТИТУЦИИТЕ
Чл. 41.
(1) Служителят изпълнява служебните си задължения законосъобразно, своевременно, точно, добросъвестно и безпристрасно. 
(2) Служителят отговаря на поставени въпроси съобразно функциите, които изпълнява, като при необходимост пренасочва въпросите към друг служител, притежаващ съответната компетентност.
Раздел VII 
                          ЛИЧНО ПОВЕДЕНИЕ НА СЛУЖИТЕЛИТЕ И РАБОТНИЦИТЕ

Чл. 42. (1) Служителят и работникът е длъжен да следва поведение, съобразено със законите, с общоприетите морални норми и общочовешки ценности, както и да не уронва престижа на детското заведение и да пази авторитета на институцията, която представлява.

 
(2) Служителят и работникът изпълнява добросъвестно трудовите си задължения при спазване на дадените му указания от висшестоящите органи.

Чл.43. Служителят и работникът зачитат правата на всички деца, участници в предучилищното образование и граждани, независимо от тяхната политическа, идеологическа, расова, религиозна и етническа принадлежност, като се въздържа от дискриминационни действия, показва добро възпитание, уважение и внимателно отношение към всички.
Чл. 44. Служителят и работникът се стреми да не предизвиква с поведението си конфликтни ситуации, а при възникването на такива се стреми да ги преустанови или разреши като запазва спокойствие, контролира емоциите и действията си и не допуска участие в скандали и прояви, несъвместими с добрите нрави

Чл. 45.   Служителят и работникът придобива и управлява личната си собственост по начин, който не поражда никакво съмнение за възползване от служебното си задължение.
Раздел VIII 

ПРОФЕСИОНАЛНО ПОВЕДЕНИЕ
Чл. 46. Служителят и работникът изпълнява задълженията и функциите му, вменени му с длъжностната характеристика и стриктно изпълнява актовете и заповедите на горестоящите органи
Чл.47 Изграждане и поддържане отношения на уважение, доверие, сътрудничество и колегиалност,   Служителят и работникът е длъжен да зачитат правата и достойнството на децата и другите участници в предучилищното образование и да сътрудничат и партнират със заинтересованите страни.
Чл. 48 Служителят и работникът опазва повереното му имущество с грижата на добър стопанин и не допуска използването му за лични цели. Информира своевременно директора при загуба или повредат.
Чл.49 Служителят и работникът трябва да извършва необходимите действия за защита на сигурността и поверителността на информацията, за която е отговорен или му е известна. Използва документите в Детска градина „Здравец ” единствено по повод изпълнение на служебните си задължения при спазване правилата за защита на информацията. 
Раздел IX 

КОНФЛИКТ НА ИНТЕРЕСИ
Чл. 50. Конфликт на интереси възниква, когато служителят има личен интерес, който му влияе до толкова, че пречи на безпристрастното и обективно вземане на решения или изпълнение на служебни задължения. 
ЗАКЛЮЧИТЕЛНИ РАЗПОРЕДБИ
Чл. 53. Настоящият етичен кодекс е разработен въз основа на действащата законодателна уредба и влиза в сила от датата на утвърждаването му.

Чл. 54. При първоначално постъпване на работа всеки  служител или работник е длъжен да се запознае с разпоредбите на настоящия кодекс.

Чл. 54. При неспазване  на Етичния кодекс на детската градина служителите носят дисциплинарна отговорност по реда на Кодекса на труда
Настоящият етичен кодекс е утвърден със заповед № 94 от 13.09.2022г.
СТАНДАРТИ ЗА ЕТИЧНО ПОВЕДЕНИЕ:
1. Отнасяйте се към всички граждани с уважение. 
2. Поддържайте неутрална и честна позиция спрямо всички хора. 
4. Отговаряйте осведомено и предоставяйте актуална и точна информация. 
5. Поддържайте професионално отношение чрез работата, която се върши етично, компетентно и позитивно. 
           6. Спазвайте ангажиментите си. 
ЗАДЪЛЖАВАМ СЕ:

1. Да уважавам уникалността и потенциала на всяко дете.
2. Да работя в интерес на детето.
3. В работата си да не използвам физически наказания и възпитателни методи, уронващи достойнството на детето.
4. Да уважавам и подкрепям семействата при отглеждане и възпитание на децата.
5. Да уважавам колегите и да ги подкрепям и насърчавам в изпълнение на етичните правила/кодекс/.
6. Да поддържам висок стандарт на професионално поведение, като постоянно обогатявам знанията и уменията си.
7. Да служа като застъпник на детето и семейството в общността и обществото.
8. Да спазвам етичните правила, заложени в този кодекс.

УТВЪРДИЛ:
 Директор:
 (Стефка Ташева)
  ДЕТСКА ГРАДИНА  „ЗДРАВЕЦ“ 
ВЪТРЕШНИ ПРАВИЛА
ЗА НАБЛЮДЕНИЕ, УСТАНОВЯВАНЕ И ДОКЛАДВАНЕ НА НАРУШЕНИЯТА И ЗА ПРЕДПРИЕМАНЕ НА ПОСЛЕДВАЩИ МЕРКИ ПРИ ПРИЛАГАНЕ НА
ЕТИЧНИЯ КОДЕКС  

1.
Настоящите вътрешни правила уреждат  реда и начините за наблюдение,
установяване и докладване на нарушенията и за предприемане на последващи мерки
при прилагането на Етичния кодекс  за поведението на персонала  в детската градина.  Под нарушения на етичния кодекс по смисъла на тези
правила се разбират следните групи прояви в поведението на учителите и служителите :
-неспазване на действащото законодателство
-неспазване на вътрешните  документи
-действия и/или бездействия, водещи до разрушаване на доверието към детската градина

-грубо отношение към децата , родителите, колегите и външни лица или  проявено неуважение, незачитане правата и достойнството на личността и допускане на прояви на дискриминация поради етнически, религиозни и др. причини
-прояви на накърняване авторитета на други учители, служители и престижа на учебното заведение, допуснати във и извън детската градина;
-прояви на недобросъвестно и некомпетентно изпълнение на възложените функции и накърняване интересите на други лица

2.
Наблюдението и докладването на посочените нарушения да се |
извършва по две направления:

-вътрешно докладване - от педагогическия и непедагогическия персонал

- външно   докладване   -   от   родители,   граждани,   представители  на  институции и фирми.

3. Сигналите за нарушенията се приемат в детската градина  и се регистрират  във входящия дневник 
4. Регистрираните   сигнали  се  разглеждат  от  комисията  по   етика в училището, избрана на заседание на Общото събрание на персонала в ДГ „Здравец“. 
5.
Комисията по етика, жалби и конфликт на интереси е в състав от представители на учителите и служителите:
Председател: Елена Георгиева Кузманова учител 
непедагогическия персонал: Таня Георгиева Вачкова

6.Всички  постъпили  сигнали  се  разглеждат  от  комисията  на  нейни  заседания, за което се води протокол.
7.Комисията не е длъжна да разглежда анонимни сигнали.

9. Члеовете на комисията вземат решения с явно гласуване и обикновено мнозинство 50% 10.Председателят свиква първо заседание за разглеждане на постъпилия сигнал седемдневен срок от постъпването му                                                                                                                                      11.При необходимост от допълнителни данни и доказателства се извършва   проверка и разговор със свидетели на нарушението.                                                                                                                      12.При невъзможност случая да се изясни на едно заседание, се насрочва следващо такова в седемдневен срок след първото.                                                                                                                      13.При установяване на нарушения на етичните правила, представляващи и дисциплинарни нарушения, преписката се докладва и на директора за вземани на дисциплинарни  мерки по Кодекса на труда.                                                                                                                                                                                      14.3а предприетите мерки и наложени наказания се уведомява Председателя на комисията  по етика,жалби и конфликт на  интереси  и лицето, подало сигнала.                                                               15.При първоначално постъпване на работа всеки учител, служител и работник запознава с Етичния кодекс и настоящите Вътрешни правила.

З  А  П  О  В  Е  Д

№ 78 А  от  09.03. 2018г.
              На основание  ЗПУО  и във връзка с чл.5, ал.2 и чл.7, ал.1, 15отЗФУКПС

УТВЪРЖДАВАМ:

         1. Вътрешни правила за наблюдение, установяване и докладване на нарушенията и предприемане на последващи действия при  прилагане на Етичния Кодекс за

                                 поведението на  персонала  в ДГ  „Здравец ” с. Радилово.

Директор:
(Стефка Ташева ) 
